PIKK.ee

Elevant toas 2025
2025-11-26 08:00 - 17:00 (Europe/Tallinn) | Tallinn
26. novembril toimub kolmandat ja viimast korda Tasakaalus majanduse foorum “Elevant toas”, mis on tõeline grande finale. Koos Eesti tippude ja välismaiste ekspertidega arutleme, milliseks kujuneb Eesti majandusmudel, kuidas sinna jõuame ning milliste globaalsete muutustega peame rinda pistma.

TUTVU PROGRAMMI JA ESINEJATEGA

👉🏻PILETI SAAD SOETADA SIIT👈🏻
Kuni 25. oktoobrini on võimalik soetada soodushinnaga pääse, seega kasuta võimalust ja leia siit uudiskirjast info, kuidas eriti hea hinnaga pilet saada!
Rohetiiger on aastaid töötanud koos sadade ekspertidega, et luua teekaardid, mis aitavad Eestis vähendada inimtegevuse jalajälge, ilma et majanduskasv pidurduks.
Kõiki neid teekaarte ühendab peagi valmiv Rohetiigri Peateekaart, mis kirjeldab viie suure sektori – energia, transpordi, ehituse, maakasutuse ning tööstuse ja ringmajanduse – omavahelisi mõjusid ja annab tegevuskava aastateks 2025-2040.
Krooniks teekaartidele on Tasakaalus majanduse kontseptsioon Eestile – umbes 30-leheküljeline visioon sellest, millises majandusruumis elame aastal 2040, kui oleme järginud teekaartides näidatud sihte. Kui peateekaart näitab teekonna, siis kontseptsioon illustreerib ruumi, kuhu jõuame.
Arutame, kuidas seda visiooni ellu viia. Oma nägemust jagavad tipptegijad ärist, finantsmaailmast ja poliitikast, Eestist ja mujalt.
Foorumi korraldajad on Rohetiiger, Swedbank ja Äripäev.

Katmikala- ja avamaatootmise automatiseerimine
2025-11-19 - 2025-11-25 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: 19.11. – 25.11.2025 Kontaktpäevad on 19. – 21. november.
Maht: 35 ak h (24 kontakttundi), 1 EKAP
Hind: Osalejale tasuta, kaasrahastatakse ESF ja Eesti riigi vahenditest “Täiskasvanuhariduse arendamine ja mitteformaalsete õppimisvõimaluste pakkumine” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Tamar Nassar – TaMi Automatics OÜ tegevjuht, Räpina Aianduskooli kasvuhoonesimulaatori projektipartner; Tarmo Kannik – Paul-Tech’ist ja Mart Kiisküla – Dotnuva Baltic AS.
Koolitusjuht: Elina Oeselg, 56671936, elina.oeselg@aianduskool.ee
Sihtgrupp
Põllumajandus- ja aiandustootjad. Eelistatud on erialase tasemehariduseta täiskasvanud, keskhariduseta täiskasvanud ja aegunud oskustega täiskasvanud.
Õpiväljund
Kursuse läbinu

Valib ja rakendab erinevaid andureid substraadi, kliima ja taimede seireks ning analüüsib kogutud andmeid otsuste tegemiseks.
Omab teadmised kliimakontrolli süsteemidest, hüdropoonikast, akvapoonikast.
Mõistab täppispõllumajanduse kontseptsioone ja rakendab täppisviljelusmeetodeid ressursikasutuse optimeerimiseks.

Registreeru koolitusele SIIT.
Õppesisu
A: Auditoorne õpe (24 tundi)

Sissejuhatus põllumajanduse automaatikasse

Põllumajanduse automaatika ülevaade: Ulatus, eelised ja väljakutsed.
Põllumajanduse automaatikas kasutatavad peamised tehnoloogiad: Andurid, robotid, tehisintellekt, IoT ja droonid.

Andurid ja monitoorimissüsteemid

Põllumajanduses kasutatavate andurite tüübid: Substraadi, kliima ja taimede andurid.
Andmete kogumine ja haldamine: Andmete kogumise, salvestamise ja analüüsimise tehnikad.
Kaugseire ja satelliidipildid: Täppispõllumajanduses kasutamine.

Asjade interneti (IoT) kasutamine põllumajanduses

IoT Süsteemid ja arhitektuur: IoT süsteemide disain ja rakendamine põllumajanduses.
Nutikad põllumajanduslahendused: IoT kastmiseks, väetamiseks ja keskkonna kontrolliks.
Turvalisus ja privaatsus: Põllumajandusandmete terviklikkuse ja konfidentsiaalsuse tagamine.

Automaatika kasvuhoone tootmises

Kliimakontrolli süsteemid: Automaatsed süsteemid temperatuuri, niiskuse ja valguse juhtimiseks.
Hüdropoonika ja Akvapoonika: Automaatika mullata kasvatamise süsteemides.

Põllutööde automaatika

Täppispõllumajandus: Täppisviljelusmeetodite rakendamine optimaalse ressursikasutuse saavutamiseks.
Automaatne põllu jälgimine: AI ja IoT kasutamine reaalajas põlluolukorra jälgimiseks.
Säästva põllumajanduse praktikad: Automaatika kasutamine säästvas põllumajanduses.

Majanduslik- ja keskkonnamõju

Kulu-tulu analüüs: Automaatikatehnoloogiate majandusliku elujõulisuse hindamine.
Keskkonnasäästlikkus: Keskkonnamõju ja eeliste hindamine.
Sotsiaalsed ja eetilised kaalutlused: Tööjõu, eetiliste ja ühiskondlike mõjude käsitlemine.

Juhtumiuuringud ja praktilised rakendused

Edukad loonäited: Erinevates põllumajandusseadetes rakendatud automaatikalahenduste analüüs.
Tööstuse suundumused ja tulevikuväljavaated: Uute tehnoloogiate uurimine ja nende potentsiaalne mõju.

C: Iseseisev töö (11 tundi)
Projektitöö: Kasvuhoone või põllutööde stsenaariumi automaatikasüsteemi kavandamine ja simuleerimine.

Põllumajanduspoliitika mõjud – mullastiku uuringud
2025-11-18 09:30 - 12:00 | Veebis, Eesti
Veebiseminar põllumajanduspoliitika mõjudest – mullastiku uuringud
Maaelu Teadmuskeskuse (METK) maaeluvõrgustik korraldab koostöös põllumajandusuuringute osakonnaga veebiseminari, milles tutvustatakse Euroopa Liidu ühise põllumajanduspoliitika (ÜPP) Eesti strateegiakava raames teostatud uuringute tulemusi. Seminari fookuses on sel korral mullastikuga seotud uuringud.

Sihtgrupp: veebiseminar on suunatud eelkõige põllumajandustootjatele ja -nõustajatele, põllumajandus- ja keskkonnapoliitika kujundajatele, teadlastele, maaelu arendajatele ning kõigile teistele huvilistele.
Toimumisaeg: 18. november 2025 kell 09.30–12.00
Toimumiskoht: MS Teams veebikeskkond
Sündmus salvestatakse ja on hiljem järelvaadatav
Infopäev vastab Keskkonnasõbraliku majandamise (KSM), veekaitse (VESI) ja mullakaitse (MULD) toetuste kohustusliku koolituse nõuetele. https://www.pikk.ee/valdkonnad/keskkonna-ope/ Kui soovite toetust mitmele ettevõttele, lisage registreerimisel kõikide ettevõtete registrikood ja nimi.
Osalemise registreerimine: SIIN

Päevakava:
09.30 – 11.30 Ettekanded:

ÜPP Eesti strateegiakava hindamiste raamistiku tutvustus. Iiri Raa, METK põllumajandusuuringute osakonna juhataja kt
Toitainete leostumine erineva mullastiku ja maakasutusega põldudelt. Priit Penu, METK põllumajandusuuringute osakonna mullastiku valdkonna nõunik
Taimekaitsevahendite jääkide sisaldus ja erinevate toimeainete püsimine mullas erineva agrotehnoloogia rakendamisel. Kristi Tomson, METK põllumajandusuuringute osakonna mullastiku valdkonna peaspetsialist
Mulla toitainete ja organismide sisalduse muutustest pikaajalises mahe- ja tavakatses. Karli Sepp, METK põllumajandusuuringute osakonna agroökoloogia valdkonna peaspetsialist

11.30 – 12.00 Arutelu

Veebiseminari modereerib: Karme Petrutis, METK maaeluvõrgustik
Karme Petrutis, karme.petrutis@metk.agri.ee, tel 53468218

Infomaterjalid:

16.09.25 Riskijuhtimise veebiseminari ettekanded:

ÜPP Eesti strateegiakava hindamiste raamistiku tutvustus, K. Kirt
ÜPP sekkumised ja riskijuhtimine põllumajandustootmises – vahehindamise tulemused, K. Nurk

MAAELUVÕRGUSTIK ja METK PUO: veebiseminar põllumajanduspoliitika mõjudest – elurikkus

ÜPP hindamise raamistik, I.Raa
ÜPP hindamine, elurikkus põldudel, A.Tiitsaar
ÜPP hindamistulemuste levitamisest, M.Kruuse
10.06 veebiseminari küsimused ja vastused

Keskkonnamõjude hindamine
2025-11-05 10:00 - 16:30 | Tartu, Eesti
Koolitus “Keskkonnamõjude hindamine ja keskkonnajuhtimissüsteemid”
Koolitusel omandad teadmised keskkonnamõju hindamisest (KMH) ja keskkonnajuhtimissüsteemist (KJS) ning nende praktikasse rakendamisest.
Koolitus keskendub KMH/KSH protsessi ja KJS ülesehituse ja nõuete tutvustamisele, et mõista KMH põhialuseid ja protsessi nõudeid, osata analüüsida ning hinnata keskkonnaaspekte ja nende mõju projektides ja tegevuskavades.

Koolituse sihtrühm:

Ettevõtete ja organisatsioonide töötajad, kes vastutavad keskkonnapoliitikate ja juhtimissüsteemide rakendamise eest.
Avaliku sektori esindajad, sh omavalitsuste ja riigiasutuste töötajad, kes osalevad keskkonnamõju hindamise otsustamise protsessis või järelevalves.
Keskkonnakaitse ja planeerimise spetsialistid, kes tegelevad projektide keskkonnamõjude hindamise ja keskkonnajuhtimis-süsteemide rakendamisega.
Koolituse sihtrühma kuuluvad EMÜ töötajad. Koolituse sihtrühma ei kuulu EMÜ tasemeõppe üliõpilased.

Koolituse toimumise kuupäevad on:

5. november, 12. november, 19. november, 25.-26. november ja 2.-3. detsember 2025

Õppetöö toimub loengupäevadel kell 10.00-16.15 ja seminaripäevadel kell 10.00-16.30 .
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 15. oktoobriks 2025 esitada motivatsioonikiri;
varuda aega koolituspäevadel osalemiseks ja jaksu valitud koolitus ka lõpetada.

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2025–2026. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.

Infopäev: Tülikad umbrohud
2025-11-04 10:00 - 14:00 | Tartumaa, Eesti
Osalemiseks klõpsa lehe all olevale nupule “Registreeru” (hiljemalt 31. oktoober kl 12.00 või kuni kohti jagub).

Infopäeva sisu:

9.30- 10.00
Kogunemine ja suupisted

10.00 – 10.30
Umbrohtude resistentsus Eestis ja mujal (Silvia Pihu)

10.40-11.10
Invasiivsed kõrrelised umbrohud ja nende tõrje teraviljades (Diana Peedel)

11.20 – 11.40
Kohvipaus

11.40 – 12.10
Praktiku kogemus: Umbrohutõrje taimekasvatuses – agrotehnika ja keemiline tõrje (Tõnis Ajaots)

12.20 – 12.50
Toimeained ja formulatsioonid , talvituvad umbrohud (Mart Toomsalu)

13.00 – 13.30
Tabavus ja efektiivsus taimekaitse töödes (Jaanus Põldmaa)

13.40 – 14-00
Arutelu ja küsimused

14.00 – 14.30
Lõuna

Päeva modereerib Taavi Võsa

Infopäev/koolitus vastab Keskkonnasõbraliku majandamise (KSM) toetuse kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames.

Lisainfo:
Kaisa Tsopp
+372 5191 7124
kaisa.tsopp@metk.agri.ee

EPKK infopäev veebis: “Piimanduse keskkonnajalajälg”
2025-11-04 10:00 - 13:20 | Veebis, Eesti
Infopäeva järelvaatamine EPKK kodulehel.

Eesti Põllumajandus-Kaubanduskoda kutsub osalema infopäeval veebis “Piimanduse keskkonnajalajälg”
Infopäeval käsitleme olulisi teemasid, mis puudutavad piimanduse keskkonnamõjusid ja nende leevendamist. Päevakavas räägitakse karjakasvatuse ja piimatööstuse jätkusuutlikkusest, süsiniku jalajälje mõõtmisest, keskkonnatoetustest ning ESG põhimõtete olulisusest. Lisaks arutleme, kuidas rohumaade kasutamine aitab kliimamuutusi leevendada.
Esinejateks on eksperdid nii ministeeriumist, teadus- ja nõustamisvaldkonnast kui ka ettevõtlusest.
Toimumisaeg: 04. november kell 10.00-13:20
Toimumiskoht: veebikeskkond Zoom

Infopäeval osalemist arvestatakse keskkonnasõbraliku majandamise (KSM) ja mullakaitse (MULD) toetuse kohase õppe läbimisena
Päevakavas*:

10:00-10:05 Infopäeva avamine.
10:10-10:40 Karjakasvatuse keskkonnamõjude leevendamine. Sandra Aasmäe, Regionaal- ja Põllumajandusministeeriumi põllumajanduskeskkonnapoliitika osakonna nõunik
10:45-11:15 Jätkusuutlikkus piimatööstuses. Ain Soome, Maag Grupi kestliku arengu juht
11:20-11:50 Süsiniku jalajälje mõõtmine piimakarja kasvatuses. Susanna Vain, Sustinere OÜ keskkonna ekspert
11:55-12:10 Keskkonnatoetused. Tanel Oppi, Keskkonnainvesteeringute Keskuse toetuste ja teenuste osakonna juhataja
12:15- 12:35 ESG tuli ja jääb! Andrus Treier, Keskkonnainvesteeringute Keskuse juhataja
12:40 – 13:10 Rohumaadel karjatamine kliimamuutuste leevendamiseks. Airi Külvet, Puutsa Talu OÜ juhatuse liige
13:15-13:20 Infopäeva kokkuvõte ja lõpetamine

Infopäeva modereerib: Ragnar Viikoja, Eesti Põllumajandus-Kaubanduskoja metsanduse ja maaettevõtluse valdkonna juht

*Korraldaja jätab endale õiguse teha päevakavas muudatusi
Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Terviklikud lahendused keskkonnasäästlikuks tootmiseks: pestitsiidide vähendamine ja mulla roll kliimamuutuste leevendamisel
2025-10-31 10:00 - 15:30 | Veebis, Eesti
31.10.2025 10.00-15.30 Teamsis

„Terviklikud lahendused keskkonnasäästlikuks tootmiseks: pestitsiidide vähendamine ja mulla roll kliimamuutuste leevendamisel“

10.00 – 11.30 Terviklik lähenemine pesitsiidide kasutamise vähendamiseks, aiandustootmise kogemused. Margit Laanpere, aianduskonsulent.
11.30 – 13.00 Täpsem taimekaitse ja pestitsiidikasutuse vähendamine, Mart Toomsalu, METK, taimekasvatuse konsultant
13.30 – 14.00 Lõuna
14.00 – 15.30 Muldade roll kliimamuutuse leevendamisel ja elurikkuse soodustamisel, Kerttu Tammik, METK, mullamissiooni koordinaator

Infopäev läheb arvesse Perioodi 2023–2027 põllumajandusettevõtja keskkonna- ja kliimapoliitika eesmärkide saavutamise investeeringutoetuse infopäevana.

Infopäev läheb arvesse KSM ja MULD toetuse kohustusliku koolitusena.

Lingi osalemiseks saadame vahetult enne infopäeva eelregistreerunutele.

Kontakt: Leho Leis
leho.leis@metk.agri.ee
5895 8813

Kliimamuutustega kohanemise seminar põllumajanduses ja metsanduses
2025-10-30 10:00 - 17:00 | Tartu, Eesti
Horisont Euroopa projekti Precilience konverents.
Teave Maaülikooli veebis: https://www.emu.ee/kliimamuutustega-kohanemine-pollu-ja-metsamajanduses

28.10.2025 Teravilja ja alternatiivsete kultuuride silo õpiring
2025-10-28 11:00 - 14:30
Silo õpiringide seeria kolmas praktiline õpiring koos põllujalutusega: TERAVILJA JA ALTERNATIIVSETE KULTUURIDE SILO
Eesti Põllumajandus-Kaubanduskoda kutsub osalema teravilja ja alternatiivsete kultuuride silo teemalisel õpiringil koos Voore Farmi silohoidla külastamisega.
Tegemist on kolmanda osaga õpiringide kolmesest seeriast.
Õpiringi praktilisel päeval keskendutakse teravilja ja alternatiivsete kultuuride kasutamisele kvaliteetse söödabaasi tootmisel. Arutletakse koristushetke valiku, silo fermentatsiooni kvaliteedi ning teadustulemuste praktilise rakendamise üle. Päeva jooksul saavad osalejad hinnata erinevate silode kvaliteeti, õppida silo hapete lõhnade eristamist ning külastada Voore Farmi rukki silohoidlat.
Toimub: 28. oktoober 2025Toimumiskoht: Voore Farm OÜ
Juhendajad:Kristiina Märs – Eesti Põllumajandus-Kaubanduskoda, Eesti Maaülikool, Smartfor OÜHenrik Klammer, Kuldar Kutsar – Voore Farm OÜ
Kohtade arv on piiratud kuni 15 osalejaga! Õpiring on suunatud eelkõige põllumajandustootjatele.
Registreerimine on avatud SIIN.
Õpiringi juhendaja teeb igasse teemasse lühikese sissejuhatuse, millele järgneb modereeritud arutelu ja kogemuste jagamine (kokku 4 akadeemilist tundi):
PÄEVAKAVA*
10:00–12:45– Teraviljasilo kasutamise eesmärk kvaliteetse söödabaasi tagamisel ja sobiva koristushetke valik.– Kvaliteetse silo tootmise parimad võtted teraviljast ja alternatiivsetest kultuuridest (rukis, oder, sorgo, tatar, vikk, pilliroog).– Teadustulemuste rakendamine praktikas: sorgo kasutamine söödatootmisel.– Kuidas lugeda ja tõlgendada silo analüüside parameetreid.
13:00–13:30Lõunapaus
Modereeritud arutelu katsepõldudel (1,5 ak tundi + kokkuvõte 0,5 ak tundi)
13:30–15:00– Silo fermentatsiooni kvaliteedi hindamine praktikas.– Erinevate silo hapete (võihape, ammoniaak, piimhape, propioonhape jm) lõhnade tundmaõppimine.– Osalejate poolt kaasa toodud silode hindamine nuusutamise teel.– Voore Farmi rukki silohoidla külastus.
Õpiringi kestus: 6 akadeemilist tundi
*Korraldajal on õigus teha päevakavas muudatusi.
Lisainfo: Gelis Pihelgas, EPKK projektijuht, e-post: gelis@epkk.ee , tel: 5056961
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

EPKK infopäev: „Uued väetamise tehnoloogiad orgaanilise väetisega“
2025-10-28 11:00 - 14:30 | Tartumaa, Eesti
Eesti Põllumajandus-Kaubanduskoda kutsub osalema infopäeval „Uued väetamise tehnoloogiad orgaanilise väetisega“ AS Tartu Agros.
Infopäeva eesmärk on anda ülevaade uuenduslikest orgaanilise väetamise tehnoloogiatest, keskendudes eelkõige digestaadi kasutamisele väetisena. Osalejatele tutvustatakse praktilisi kogemusi ja uuringutulemusi, mis on saadud digestaadiga väetamisel põllumajandusettevõtte näitel. Kohapeal tutvutakse kasutatava tehnikapargiga ja laotustehnoloogiatega.
Sellele infopäevale eelnevalt on plaanis võtta Tartu Agro põldudelt digestaadi kasutamise järgselt mullaproovid. Neli proovi erinevatelt sügavustelt nädal pärast laotamist ja teine proovi võtmine toimuks kuu aega pärast laotamist. Proovi tulemuste põhjal saame näha toitainete liikumist mullas ehk digestaadi mõju. Eesmärk on neid tulemusi kõrvutada ka ilmajaama andmetega, et näha, kui tugevasti on toitainete liikumine seotud ilmastikuga (eriti vihmadega). Proovide tulemused kantakse ette infopäeval.
Infopäev vastab Keskkonnasõbraliku majandamise (KSM), VESI kohustusliku koolituse nõuetele. Kui soovite toetust mitmele ettevõttele, registreeruge iga ettevõttega eraldi (osaleja nimi võib olla sama)
Toimumisaeg: 28. oktoober 11.00-14.30
Toimumiskoht: Tartu Agro AS, Pargi tee 1, Ilmatsalu, Tartumaa
Registreerimine on avatud SIIN.
Päevakavas*:

Digestaadi võlud ja valud põllumajanduses. Priit Penu, Maaelu Teadmuskeskuse mullastiku valdkonna nõunik
Rohegaasi ja digestaadi tulevik. Ott Nool, Eesti Biogaas OÜ partnersuhete juht
Tartu Agro AS digestaadi kasutamise kogemused. Andres Härm, Tartu Agro AS juhatuse liige
Ringkäik Tartu Agro AS põldudel ja tehnikapargis

Infopäeva modereerib: Kaisa Vahtmäe, Eesti Põllumajandus-Kaubanduskoja liikmessuhete juht
*Korraldaja jätab endale õiguse teha päevakavas muudatusi.
Infopäev vastab Keskkonnasõbraliku majandamise (KSM), VESI kohustusliku koolituse nõuetele. Kui soovite toetust mitmele ettevõttele, registreeruge iga ettevõttega eraldi (osaleja nimi võib olla sama)
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Keskkonnaharidue konverents 2025
2025-10-22 11:30 - 2025-10-23 12:00 | Hiiumaa, Hiiumaa, Eesti
Keskkonnahariduse konverents “Keskkonnaharidus kliimamuutuste tuultes” juba 22.-23. oktoobril Hiiumaal!
Kohtume Hiiumaa Arenduskeskuse ja Kliimaministeeriumi kutsel kaheks päevaks Käina Huvi- ja Kultuurikeskuses (Käina, Mäe 2).
Avasõnad on kavas 22. oktoobril kell 12. Seejärel saame kuulata harivaid ettekandeid ja osaleda põnevates töötubades. Mõtteid saab vahetada ühises õhtusöögilauas ja õhtusesse aega mahub ka EKHÜ üldkoosolek.
Teisel päeval aruteluringides teeme juttu keskkonnahariduse kvaliteedisüsteemi arengutest ning anname üheskoos hoogu keskkonnahariduse ja -teadlikkuse uue perioodi tegevuskava stardile. Konverentsi lõpetavad väikesed väljasõidud, kus saame natuke rohkem aimu Hiiumaast ja hiidlaste tegemistest.
Kohapeal saab konverentsist osa kuni 100 inimest. Esimese päeva ettekannetest on plaanis otseülekanne ning need ka salvestatakse. Töötubadesse, aruteluringidesse ja väljasõitudele pääsevad ainult kohalviibijad.
Vaata päevakava: Keskkonnahariduse konverents 2025 | Keskkonnaharidus

Lisateave: Mairi Enok, keskkonnateadlikkuse peaspetsialist Kliimaministeeriumis
tel: 626 2995; e-kiri: mairi.enok@kliimaministeerium.ee

Keskkonna- ja kliimapoliitika eesmärkide saavutamise investeeringutoetuse taotluse täitmine
2025-10-20 10:00 - 11:30 | Veebis, Eesti
13. oktoobrist kuni 19. novembrini saab PRIAle esitada põllumajandusettevõtja keskkonna- ja kliimapoliitika eesmärkide saavutamise investeeringutoetuse (KK1) taotlusi. Veebiseminaril vaatame samm-sammult üle, kuidas taotlusvormi täitmine käib.
Toetuse eesmärk on soodustada põllumajandustootmises ressursitõhusust, vähendada põllumajandustootmisega kaasnevat keskkonnamõju ning jäätmete ja heitmete teket ning suurendada loomade heaolu ja bioohutust.

PRIA korraldab 20. oktoobril kell 10–11.30 veebiseminari „Keskkonna- ja kliimapoliitika eesmärkide saavutamise investeeringutoetuse taotluse täitmine“, kus vaatame lähemalt, milline toetuse taotlusvorm välja näeb ja mida erinevate lahtrite täitmise puhul silmas pidada.

Registreeru seminarile siin.

Seminar toimub Teamsi keskkonnas ning registreerumine on vajalik. Osalemislink saabub automaatse kirjaga registreerimisankeedis kirjutatud e-postiaadressile. Teamsi lingil klõpsates suunatakse külaline esmalt n-ö ootesaali.

Seekordsel veebiseminaril keskendume taotlusvormi täitmisele ning taotluse esitamisele. Toetusmeedet üldiselt tutvustav veebiseminar toimus maikuus ning seda on võimalik vaadata siit.

Seminar on pärast toimumist järelvaadatav Youtube’is. Anname sellest jooksvalt teada PRIA kodulehel nii uudiste rubriigis kui ka toetuse lehel ja Facebookis.

Toetuse kohta saab täpsemat infot PRIA kodulehelt ning küsimuste korral saab infot kirjutades aadressile info@pria.ee.

Jätkusuutlik põllumajandusmaastik ja loodusehüved
2025-10-10 10:00 - 17:00 | Tartu, Eesti
Koolitus annab teemast huvitatud isikule ülevaate, kuidas põllumajandusmaastiku kujundamine ja haldamine tagab ja toetab looduse hüvede säilimise põllul sh õpitakse tundma põllumajanduskahjureid, nende looduslikke vaenlasi ja tolmeldajaid
Koolituse sihtrühm:

Põllumajandusettevõtete töötajad (agronoomid, põllumajanduse nõuandjad, põllumajandusmasinate ja seadmete tehnilise toena töötavad inimesed, taimekasvatajad, nii suur- kui väiketootjad), kellel on vajadus ja huvi õppida paremini tundma põllumajandusmaastike kujundamist ja haldamist ning põllumajanduskahjureid.
Sihtrühma kuuluvad ka EMÜ-s õpetamisega tegelevad töötajad. Koolituse sihtrühma ei kuulu EMÜ tasemeõppe üliõpilased.

Koolitus toimub auditoorselt 8-tunniste õppepäevadena:

10. oktoober 2025
17. oktoober 2025
31. oktoober 2025
7. november 2025
21. november 2025

Õppetöö toimub kõigil koolituspäevadel kell 10.00-17.00.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 3. oktoobriks 2025 esitada motivatsioonikiri;
varuda aega koolituspäevadel osalemiseks ja jaksu valitud koolitus ka lõpetada.

EPA2025 konverents: Keskkonnahoidlik silotootmine- kas helesinine unistus või tegelikkus?
2025-10-08 10:30 - 15:00 | Tartu, Eesti
Eesti Põllumajandus-Kaubanduskoda, EPA2025 ja Projekt Sustainable Silage esitlevad:

RAHVUSVAHELINE KONVERENTS
“Keskkonnahoidlik silotootmine- kas helesinine unistus või tegelikkus?”
“Environmentally-friendly silage management – dream or realilty?

Toimumisaeg: 8. oktoober 2025 kell 10.30 – 15.00, EPA 2025 raames
Toimumiskoht: Eesti Rahva Muuseum (Muuseumi tee 2, Tartu), Jakob Hurda saal
Registreerimine on avatud kuni 1.oktoobrini SIIN.

PÄEVAKAVAS*:
10.00-10.30 Kogunemine
10:30-12:20 Konverentsi I osa – Jätkusuutlike silotootmise praktikate katsetamise tulemused Eestis, Lätis ja Soomes
Konverentsi avamine. Kerli Ats, Eesti Põllumajandus-Kaubanduskoja juhatuse esinaine

Eesti pilootfarmide parimad söödatootmise kogemused. Kristiina Märs, EPKK projekti „Sustainable Silage“ silonõustaja, Eesti Maaülikool taimekasvatuse peaspetsialist

Agrotehnoloogiliste tootmisvõtete mõju rohumaade saagikusele ja kvaliteedile. Iveta Gutmane, SIA “Latvijas Šķirnes Sēklas” agronoom

Soome silotootmise ülevaade ning olulisemad järeldused piloottegevustest. Anna Okkonen, „Sustainable Silage“ projektijuht ja Saara Nikander, põllumajandusekspert, ProAgria Lääne-Soome regioon

12.20-13:00 Lõunapaus
13:00- 15:00 Konverentsi II osa – Söödatootmine ja keskkonnahoid

Silo aunas hoiustamise mõju pinnavee kvaliteedile. Ainis Lagzdinš, Läti Biomajanduse ja Tehnoloogia Ülikooli professor

Soome rohumaaviljeluse uusimad trendid. Mulla seisundi olulisus. Anu Ellä, rohumaade ekspert, MTK Varsinais-Suomi piirkonnajuht

Silotootmine ja rohumaade majandamine Norras: kvaliteet, saagikus ja kliima. Elin Halvorsen Sikkeland, Nord Ülikooli kaasprofessor, taime- ja loomakasvatus.

14.50 Konverentsi lõpetamine

*korraldajal on õigus teha päevakavas muudatusi

Infopäev vastab Keskkonnasõbraliku majandamise (KSM), piirkondliku veekaitse (VESI) toetuste kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.
Konverentsil on korraldatud eesti-inglise ja inglise-eesti sünkroontõlge.
Lisainfo: Karmen Roost, EPKK keskkonnavaldkonna projektijuht, e-post: karmen@epkk.ee, tel: +372 5341 4995
Konverentsi korraldab Eesti Põllumajandus-Kaubanduskoda INTERREG Kesk-Läänemere programmist rahastatud projekti “Sustainable Silage” / “Jätkusuutlik silotootmine” raames.

Rohemajanduse eestvedamine
2025-09-25 10:00 - 2025-09-26 17:00 | Tartu, Eesti
Koolitus “Rohemajanduse ehk kestliku majandamise eestvedamine ja toetamine ettevõttes”
Koolituse eesmärgiks on toetada ettevõtete juhtide ja töötajate teadmiste ja oskuste arendamist, et rakendada rohetehnoloogiaid, kohandada ärimudeleid ning viia ellu muutusi, mis toetavad kestlikku ja jätkusuutlikku arengut ettevõttes.
Kuna Euroopa Liidu uus regulatiivne raamistik nõuab suurematelt ettevõtetelt põhjalikku keskkonna-, sotsiaalsete ja juhtimisalaste (ESG) mõjude ja strateegiate avalikustamist, siis eesmärk on ka tutvustada ESG aruandlust, mis mõjutab kõiki ettevõtteid, olenemata nende suurusest või tegevusalast.
Koolituse sihtrühm:

Kuna meetme eesmärgiks on ettevõtete rohepöörde toetamine, siis on sihtgrupiks juhid ja peaspetsialistid sh töötajad, kelle ülesandeks on ettevõtte strateegiate kujundamine ja juhtimine.
Sihtrühma kuuluvad ka EMÜ-s õpetamisega tegelevad töötajad.Koolituse sihtrühma ei kuulu EMÜ tasemeõppe üliõpilased.

Koolitus toimub auditoorselt 7… 8-tunniste õppepäevadena:

25.-26. september 2025
2.-3. oktoober 2025
6.-7. november 2025
4.-5. detsember 2025

Õppetöö toimub kõigil koolituspäevadel kell 10.00-17.00.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 11. septembriks 2025 esitada motivatsioonikiri;
varuda aega koolituspäevadel osalemiseks ja jaksu valitud koolitus ka lõpetada.

Ökosüsteemide taastamise loeng
2025-09-24 16:00 - 17:00 | Tartu, Eesti
Meie tippkeskuse keskkonnatehnoloogia töörühma juht ja Tartu Ülikooli keskkonnatehnoloogia professor Kuno Kasak peab 24. septembril kell 16.15 ülikooli aulas oma inauguratsiooniloengu „Ökosüsteemide taastamine CO2 sidumiseks atmosfäärist ja selle roll kliimamuutuste leevendamisel“. 🌱🔎
Olete oodatud kuulama!☀️
👇Rohkem infot inauguratsiooniloengu kohta leiab allolevalt lingilt: https://ut.ee/et/uudis/kuno-kasaku-inauguratsiooniloeng-okosusteemide-taastamisest-ja-kliimamuutuste-leevendamisest

Jätkusuutliku silotootmise infopäev
2025-09-12 10:00 - 16:00 | Tartumaa, Eesti
Eesti Põllumajandus-Kaubanduskoda kutsub osalema maisisilo teemalisel infopäeval koos Rõhu katsejaama põldude külastusega!
Infopäeval esitletakse jätkusuutliku silotootmise projekti tulemusi ning värskelt valminud söödatootmise käsiraamatut. Eesti Maaülikooli Rõhu katsejaamas toimuval ringkäigul saab tutvuda maisi väetuskatsega lüsimeetri põllul, teramaisi katsetega ning uuenduslike seemnesegudega rajatud rohumaa katsepõldudega. Katsejaamas on tutvumiseks Eesti esimene põllurobot ning mitmed põllumajandustehnika edasimüüjad on põllul tutvustamas värskeid uuendusi tehnikamaailmast.
Toimumisaeg: 12. september 2025 kell 10:00 – 15:30
Toimumiskoht: Kalda auditoorium 1A5, Eesti Maaülikool, Kreutzwaldi 5, Tartu ja Rõhu katsejaam, Õunaaia tee 5, Rõhu küla, Tartu linn
Registreerimine avatud SIIN kuni 5. septembrini 2025.
Infopäev vastab Keskkonnasõbraliku majandamise KSM, PINNAVESI, PÕHJAVESI ja PÕHJAVESI-VPR kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.
Perioodi 2023–2027 keskkonnasõbraliku majandamise toetus (KSM)
Perioodi 2023–2027 pinnavee kaitse toetus (PINNAVESI)
Perioodi 2023–2027 põhjavee kaitse toetus (PÕHJAVESI)
Perioodi 2023–2027 põhjavee kaitse alal asuva väärtusliku püsirohumaa kaitse toetus (PÕHJAVESI-VPR).
PÄEVAKAVA*
10:00-10:30 Kogunemine. Tervituskohv ja suupisted
Seminari I osa 10:30-12:15

Infopäeva avamine ja tervitussõnad. Eesti Põllumajandus-Kaubanduskoda
Euroopa Komisjoni ja INTERREG Kesk-Läänemere Programmi sekretariaadi esindajate tervitused
“Jätkusuutlik silotootmine: Praktiline käsiraamat põllumeestele” tutvustus. Are Selge, Maaelu Teadmuskeskus
Silomahla kasutamise võimalused rohumaade väetamiseks: katsetulemuste tutvustus. Sirje Tamm, Maaelu Teadmuskeskus
Uued keskkonnasõbralikud lahendused maisisilo tootmisel: katsete tulemused Sustainable Silage pilootfarmidest, Eesti Maaülikooli väetuskatsed. Kristiina Märs, Eesti Põllumajandus-Kaubanduskoda, Eesti Maaülikool

12:30-13:30 Suundumine Rõhu katsejaama ning lõuna

Seminari II osa 13:30-15:30

Maisi väetuskatse – erinevad vedelsõnniku ja mineraalväetise normid- tutvustus lüsimeetripõllul, jalutus rohumaa lappkatsel ja teramaisi katsel. Are Selgeja Kristiina Märs, Eesti Maaülikool
Põllumajandusroboti ja -drooni töödemo.

Uuenduslikku maisisilo toomiseks kasutatavat tehnikat tutvustavad:

Wihuri Agro: lägatehnika (Samson, Holmer muldaviimisseadmed), uued JohnDeere F8 ja F9 hekseldid maisile
AgriPartner: Evers rohumaa sügavkobesti
Tammel: Underhaug UM-7950 otsekülvik, Celikel kolmerealine maisisilohekseldi

NB! Nimekiri on täienemisel!
Infopäeva lõpetamine koos kohvi ja koogiga, aeg vabaks aruteluks
*Korraldajal on õigus teha päevakavas muudatusi

Lisainfo: Karmen Roost, EPKK keskkonnavaldkonna projektijuht, e-post: karmen@epkk.ee, tel: +372 5341 4995
Infopäev toimub projekti Sustainable Silage/Jätkusuutlik silotootmine raames, mida kaasrahastab INTERREG Kesk-Läänemere programm 2021-2027.

Infopäeva korraldab Eesti Põllumajandus-Kaubanduskoda koostöös Maaelu Teadmuskeskuse ja Eesti Maaülikooliga.

Baltic Agro maisipäev
2025-09-11 10:30 - 14:30 | Põlvamaa, Põlvamaa, Eesti
Kutsume Baltic Agro maisipäevale

Kaks saaki ühel hooajal – kas ka sel aastal?
11. september 2025
Põlva Agro
Baltic Agro koostöös Põlva Agro OÜ-ga on rajanud erilise maisisordivõrdluskatse, kus näeb kõiki meie tootevalikus olevaid maisisorte. Katse on ainulaadne – mais külvati siloks koristatud talirukki järele. Põllul teostati ribasharimise meetodil lägalaotus ning seejärel külv.
Tänavune hooaeg on olnud maisi jaoks paras katsumus – külm kevad, pidevad sajud ja liigniiskus on kasvutingimusi oluliselt mõjutanud. Katsepõllu efektiivsete temperatuuride summa on üle 100 kraadi väiksem kui eelmisel aastal samal ajal!
Kutsume maisipäevale kõiki piimatootmisega seotud osapooli – loomakasvatusjuhte, agronoome ja tegevjuhte -, sest käsitleme teemasid alates mullast kuni söötmiseni.
Kas kõigele vaatamata saab sellelt põllult maisisilo näol teise saagi ning kuidas erinevad sordid ribasharimise meetodil kasvavad? Tule kuula ja vaata lähemalt 11. septembril Põlvas!
Päevakava järgnev – toodud välja KSM õppena käsitletavad teemad:

10:30 Kogunemine ja kohv
11:00 Seminar (teemadeks muld, söötmine, toksiinid)

SoilOptix mullaskanneri tutvustus. Põllumuldade skaneerimise tulemusena valmivad SoilOptix mullakaardid aitavad lupjamise ja väetamise kuludelt kokku hoida. Cordulus ilmajaama tutvustus. Cordulus ilmajaama abil on võimalik optimeerida taimekaitsevahendite ja väetiste kasutamist keskkonnasäästlikul viisil.
Maisisilo efektiivne sileerimine vähendab söödakadusid ja parandab ettevõtte koresööda kvaliteeti.

12:00 Põlva Agro ettevõtte tutvustus. Põlva Agro kui ClimateFarmDemo projekti partner

12:20 Põllul sortide tutvustus

Aretussuunaliselt on uued sordid efektiivsemad toitainete kasutajad, seeläbi on ka kõrgem keskkonnasõbralikkus. Uute sortide parem seeduvus tagab ka suurema toodangu, aidates vähendada tootmise jalajälge.

13:40 Partnerite ala avatud

Baltic Agro teenuste tutvustus ja ribasharimise tehnoloogia võimalused toitainete kao vähendamiseks. CLAAS Jaguar hekseldi tutvustus – kuidas CLAAS JAGUAR tagab ühtlase ja kvaliteetse heksli. Näitame ka, kuidas CLAAS Connect rakenduse abil saab heksli kvaliteeti otse põllul kontrollida ja andmeid analüüsida.

Registreerimine – pane ennast maisipäevale kirja.

Keskkonna- ja kliimaeesmärke tutvustav infopäev
2025-09-03 10:00 - 15:15 | Veebis, Eesti
Eesti Põllumajandus-Kaubanduskoda kutsub osalema infopäeval veebis
„Keskkonna- ja kliimaeesmärke tutvustav infopäev“
Infopäeva eesmärk on anda parem ülevaade kliimamuutuste, elurikkuse ja toidutootmise vahelistest seostest ning vastastikmõjudest. Räägime mulla rollist kliimaeesmärkide saavutamisel ja elurikkuse säilitamisel. Osaleja saab teada, mis võimalused on oma tegevusi keskkonnasäästlikumaks ja kuluefektiivsemaks muutmisel. Infopäeval saadud teadmised aitavad tootjal suurendada oma ettevõtte jätkusuutlikkust ja konkurentsivõimet muutuvas kliimakeskkonnas.
Infopäev on kohustuslik neile põllumajandusettevõtjatele, kes soovivad taotleda toetuststrateegiakava KK1 „Põllumajandustootjate materiaalsed ja immateriaalsed investeeringud“ raames kehtestatud määruse „Perioodi 2023–2027 põllumajandusettevõtja keskkonna- ja kliimapoliitika eesmärkide saavutamise investeeringutoetus“ alusel (https://www.riigiteataja.ee/akt/111032025010), juhul kui ei ole osalenud määruse § 10 lõikes 9 nimetatud muul infopäeval või koolitusel.
Infopäev vastab Keskkonnasõbraliku majandamise (KSM) kohustusliku koolituse nõuetele. Kui soovite toetust mitmele ettevõttele, lisage registreerimisel kõikide ettevõtete registrikood ja nimi.

Toimumisaeg: 3. september kell 10.00-15.15
Toimumiskoht: veebikeskkond Zoom
Infopäev on järelvaadatav SIIN.

Päevakavas*:
10.00-10.10 Tervitussõnad ja tehnilised nõuanded. Kaisa Vahtmäe, Eesti Põllumajandus-Kaubanduskoja liikmessuhete juht
10.10-11.00 Kliimamõju leevendamise ja kliimamuutustega kohanemise võimalused põllumajanduses. Jelena Ariva, Maaelu Teadmuskeskuse agroökoloogia peaspetsialist
11.00-11.45 Elurikkuse hüved toidutoomisele põllumaastikus. Jaan Liira, Tartu Ülikooli taimeökoloogia kaasprofessor
11.45-12.15 Milline põllumajandus toetab elurikkust? METK pikaajaline kimalaste- ja põllulinnuseire annab vastuseid. Anu Tiitsaar, Maaelu Teadmuskeskuse agroökoloogia peaspetsialist
12.15-12.45 LÕUNAPAUS
12.45-13.30 Koostöö mullaga on edu võti. Kerttu Tammik, Maaelu Teadmuskeskuse mullamissiooni koordinaator
13.30-14.00 Keskkonnamõjude vähendamine ja ressursitõhusus läbi aiandustootja vaate. Timo Varblas, Eestimaa Talupidajate Keskliit
14.00-14.10 SIRUTUSPAUS
14.10-14.30 Süsiniku jalajälge vähendavad praktikad põllul. Piibe Vaher, eAgronom, juhtagronoom
14.30-15.15 Looduslik ja põllumajanduslik mitmekesisus: mitmekesised väljakutsed ja lahendused. Sille Holm, Rootsi Põllumajandusteaduste Ülikooli (SLU) teadur
15.15-15.20 Lõpusõnad ja päeva kokkuvõte. Kaisa Vahtmäe, Eesti Põllumajandus-Kaubanduskoja liikmessuhete juht

Infopäeva modereerib: Kaisa Vahtmäe, Eesti Põllumajandus-Kaubanduskoja liikmessuhete juht
Päevakavas sisaldub üks sirutus- ja lõunapaus.

Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Mulla seisundi hindamine
2025-08-28 10:00 - 2025-08-29 17:00 | Tartu, Eesti
Koolitus annab teadmisi mullast kui ökosüsteemi alusest, mulla põhiomadustest, nende hindamise meetoditest ja neid mõjutavatest teguritest, et tagada mulla keskkonnasäästlik ja kliimaneutraalne majandamine.
Koolituse sihtrühm:

Kuna meetme eesmärgiks on ettevõtete rohepöörde toetamine, siis on sihtgrupiks ettevõtete töötajad (põllumajandusettevõtete töötajad, agronoomid, aednikud, konsulendid).
Samuti on koolitusele oodatud EMÜ töötajad. Koolituse sihtrühma ei kuulu EMÜ tasemeõppe üliõpilased.

Koolitus toimub auditoorselt 8-tunniste õppepäevadena:

28. – 29. august 2025
25. – 26. september 2025
16. – 17. oktoober 2025.

Õppetöö toimub kõigil koolituspäevadel ajavahemikus kell 10.00-17.00.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele;
hiljemalt 14. augustiks 2025 esitada motivatsioonikiri;
varuda aega koolituspäevadel osalemiseks ja jaksu valitud koolitus ka lõpetada.

Teaduslik lähenemine kliimamuutustele ja elurikkuse säilitamisele
2025-08-18 14:30 - 17:00 | Harjumaa, Harjumaa, Eesti
18. augustil kell 15.00–17.00 toimub Anija mõisas loeng-arutelu, kus oma teadmisi ja kogemusi jagab Aveliina Helm – Tartu Ülikooli taastamisökoloogia professor ja rahvusvaheliselt tunnustatud teadlane.
Juttu tuleb sellest, kuidas teadus aitab meil mõista kliimamuutuste mõju ning kuidas saame ühiselt panustada elurikkuse säilitamisse.
Aveliinal on eriline anne keerulised asjad lihtsateks lahti rääkida. Püüame kõik koos aru saada, mida me nendest veidi õrnadest teemadest võiksime teada ja kas see puudutab ka meid endid.
Loengule registreeri end SIIN
Rohkem infot SIIN

Keskkonnasäästliku praktikate põllupäev Sadala Agro OÜs
2025-08-07 10:00 - 16:00 | Jõgevamaa, Jõgevamaa, Eesti
Keskkonnasäästlike praktikate põllupäev Sadala Agro OÜ-s

Maaelu Teadmuskeskus ja Sadala Agro OÜ kutsuvad osalema põllupäevale, kus tutvustatakse keskkonnasäästlikke põllumajanduspraktikaid.

Põllupäev toimub Haljas Sadala ja Climate Farm Demo projekti raames. Põllupäeva korraldamist kaasrahastab Euroopa Liit ÜPP strateegiakava 2023-2027 põllumajanduslike teadmiste ja innovatsiooni süsteemi (AKIS) toetuse raames.
Registreerimine allpool ⇓ kuni 5. augustini 2025 kl 15.00.
Päeva jooksul:

tutvume vahe- ja haljasväetiskultuuride katsetega põldudel;
jagame praktilisi kogemusi ja tähelepanekuid senitehtud töödest;
sobiva ilma korral saab näha ka masintöid põldudel.

Päevakava*

Aeg
Teema:

10.00–10.30
Kogunemine ja tervituskohv

10.30–12.30
Keskkonnasäästlike praktikate kasutamine Sadala Agro OÜ-s

12.30–15.00
Haljasväetiskultuuride agrotehnoloogiliste katsete tutvustus

15.00–16.00
Lõunasöök ja ürituse lõpetamine

*Korraldaja jätab endale õiguse teha päevakavas muudatusi.
Infopäeva loetakse sobilikuks nii KSM (keskkonnasõbralik majandamine) kui ka MULD (Turvas- ja erodeeritud mulla kaitse toetus) ja VESI ( Perioodi 2023–2027 pinnavee või põhjavee kaitse) toetuse kohustusliku õppena. Märgi registreerumisel kindlasti ettevõtte registrikood.

Lisainfo:
Merili Toom, Agrotehnoloogia valdkonna teadur. +372 5346 2452 kirjuta merili.toom@metk.agri.ee

Viited

Haljasväetiskultuuride demopäev tõi kokku ligi 80 põllumeest ja eksperti (2024)
Projekt “Haljas Sadala
Climate Farm Demo projekt

Niiduväärtuste hindamise õppepäev Saaremaal
2025-08-05 11:00 - 14:00 | Saaremaa, Saaremaa
Kui soovid paremini mõista, mis teeb pärandniidu eriliseks, tule meiega niidule!
Kutsume sind suvistele õppepäevadele, kus üheskoos õpime tundma ja hindama selle niidu loodusväärtusi. Räägime sellest, millele niidul tähelepanu pöörata ja täidame ka niidu väärtuste hindamise ankeeti – seda täites saad teada, kuidas hinnata oma niidu seisundit ning mõista paremini oma niitude eripära.
Oodatud on nii need, kes on juba niiduväärtuste hindamise toetust taotlenud, kui ka kõik teised, kes soovivad oma niite paremini tundma õppida või teemast rohkem teada saada.
Õppepäev toimub Saaremaal, Tagamõisa hoiualal, Kõrusel (GPS: 58.446446, 21.953369)
Kogunemine on 5. augustil kell 11.
Õppepäeval:

läheme üheskoos loopealsele ja puiskarjamaale;
täidame väärtuste hindamise ankeedi;
arutame tekkinud küsimusi ja anname juhiseid ka teiste niidutüüpide kohta.

Palun võta kaasa:

välja trükitud puisniidu ja puiskarjamaa väärtuste hindamise ankeet;
kirjutusvahend;
joogivesi ja ilmastikule vastav riietus.

Ankeeti võib täita ka digitaalselt (nt tahvelarvutis). Taimede määramisel on suureks abiks telefoni rakendus Flora Incognita.
Õppepäev kestab orienteeruvalt 3 tundi.
Täpsemat infot väärtuste hindamise lisategevuse kohta, samuti ankeedid ja juhendi nende täitmiseks leiate „Loodusrikas Eesti“ kodulehelt.
Kohtumiseni niidul! 🌞
Registreerumine

Mullaproovide võtmise koolitus
2025-08-05 10:00 - 16:00 | Harjumaa, Harjumaa, Eesti
Ootame sind 5. augustil Sakku, kus toimub praktiline mullaproovide võtmise koolitus kell 10–16.
Koolitusel saad teadmised mullaproovide võtmise metoodikast, oskused kaardirakenduse kasutamiseks, külastada proovide vastuvõttu ja agrokeemia laborit ning teha proovitöö õues.
Koolitus on tasuta, kuid kohtade arv on piiratud 30 osalejaga.
Ajakava
10.00–10.15 Saabumine, registreerimine, kohv
10.15–12.00 Mullaproovide võtmise metoodika
12.00–12.30 Lõunapaus
12.30–13.15 Mullaproovide võtmise metoodika
13.15–14.00 Mullaproovide kaardirakendus
14.00–14.10 Jalasirutuspaus
14.10–14.40 Proovide vastuvõtu külastus
14.40–15.30 Agrokeemia labori külastus
15.30–16.00 Arutelu, test, tunnistused
Päevakavas võib tulla ette muudatusi.
NB! Koolituse käigus läheme ka õue proove võtma, seega palume arvestada sobiva riietuse ja jalanõudega vastavalt ilmastikuoludele.
Registreeru koolitusele: https://metk.agri.ee/mullaproovide-votmise-koolitus-0

Elurikkuse infopäev Soone Farmis
2025-07-28 10:00 - 15:00 | Tartumaa, Eesti
Eesti Põllumajandus-Kaubanduskoda ja Maaelu Teadmuskeskus korraldavad projekti „FARM Biodiversity“ raames elurikkusele keskenduva infopäeva koos põllukülastusega Soone Farmis.

Toimumisaeg: 28. juuli 2025 kell 10:00 – 15:00
Toimumiskoht: Waide Motell, Käo küla, Elva vald, Tartumaa ja Soone Farm
Registreerimine on avatud kuni 23. juuli 2025.
Infopäeval osalemist arvestatakse KSM toetuse jaoks sobiliku õppena. Lisa registreerumisel ome ettevõtte korrektne registrikood!

PÄEVAKAVA*
9:45-10:15 Kogunemine. Hommikukohv ja suupisted
Seminari I osa 10:15-12:30, modereerib Silja Lehtpuu, Eesti Põllumajandus-Kaubanduskoda

Seminari avamine. Projekti Farm Biodiversity tutvustus. Silja Lehtpuu, Eesti Põllumajandus-Kaubanduskoda
Kuidas hoida ja kuidas tõsta elurikkust põllumajandusmaal? METK kimalaste- ja linnuseire annab vastuseid. Anu Tiitsaar, Maaelu Teadmuskeskus
Vahekultuuride ja vaheribade katsed FARM Biodiversity pilootpõldudel. Anu Tiitsaar, Maaelu Teadmuskeskus
Maastikuelementide roll loodusliku kahjuritõrje vahendajana. Eve Veromann, Eesti Maaülikool
Elurikkus põllumajandusmaal Soone Farmi näitel. Madis Tamm, Sigrit Kõomägi, Soone Farm

12:30-13:30 Lõuna ning suundumine põldudele

Seminari II osa 13:30-15:00

Jalutuskäik Soone Farmi põldudel Madis Tamme ja Sigrit Kõomägi juhendamisel (kohtumispaik https://maps.app.goo.gl/6bxXUBF1EP2rsUZi6)
Soone Farm OÜ tegeleb teraviljakasvatuse ja piimatootmisega. Põllukultuuride all on 1000 ha ning piimalehmi on 280. Otsekülviga on tegeletud aastast 2012 ning nüüd on pilgud suunatud ka teistele taastava põllumajanduse võtetele.
Põllukülastusel vaatame FARM Biodiversity projekti raames tehtavaid katseid rapsipõldu rajatud õistaimede ribaga ning vahekultuurikatsega rukkipõllul. Lisaks tutvume maisipõlluga, kus kevadel siloks tehtud rukki kõrs jäeti multšiks, kuhu sisse külvati mais.

*Korraldajal on õigus teha päevakavas muudatusi

Lisainfo: Maris Kruuse, Maaelu Teadmuskeskuse agroökoloogia valdkonna juhataja asetäitja, e-post: Maris.Kruuse@metk.agri.ee, tel: +372 5563 0001
Karmen Roost, EPKK keskkonnavaldkonna projektijuht, e-post: karmen@epkk.ee, tel: +372 5341 4995

Infopäev toimub INTERREG Eesti-Läti Piiriülese Koostöö Programmist 2021-2027 rahastatud projekti FARM Biodiversity raames, mille eesmärk on rakendada põllu-ja rohumaadel elurikkust soodustavaid praktikaid, analüüsida nende mõju tootlikkusele ning ergutada tõhusaks osutunud tegevuste laiemat levikut põllumajandustootjate seas.

Kompost, mis toetab mullaelu ja taimede tervist - teeme koos
2025-07-27 11:00 - 12:00 | Tartumaa, Eesti
Aasta Püsilill 2025 nädalavahetusel valmistame Kaatsi aias ühiselt tasakaalus ja elurikka kompostihunniku Soil Food Web metoodika alusel.

Asukoht: Kaatsi aed (Kambja vald, Tartumaa)
Kuupäev: Pühapäev, 27. juuli
Kellaaeg: 11:00–12:00
Osalemine: Tasuta

Töötuba on mõeldud aiapidajatele, kes soovivad kompostimist teadlikumalt rakendada.
Komposti kokku panemist juhendab aiandusnõustaja ja kompostimisentusiast Margit Laanpere (www.aiandusnoustaja.ee).
Töötoa käigus teeme praktiliselt läbi:– Milliseid materjale kasutada ja millistes vahekordades– Kuidas tagada umbrohuseemnete ja haiguste vaba komposti valmimine– Kuidas hinnata sobivat niiskustaset kompostimise jooksul– Kuidas saavutada kompostis mitmekesine ja tasakaalus mikroobikooslus (bakterid, seened, ainuraksed, nematoodid)

Registreeru: https://docs.google.com/…/1FAIpQLScT0VMeBO8…/viewform…

Soovi korral saad osaleda ka laupäevases vestlusringis „Hea kompost – teeme asja selgeks!“, kus arutleme kompostimise võimaluste ja valikute üle. Laupäevase töötoa link https://fb.me/e/3sDmJ9huD
Kohtume Kaatsi aias!
Kuva vähem

Hea kompost - teeme asja selgeks
2025-07-26 13:30 - 14:30 | Tartumaa, Eesti
Tule Aasta Püsilill 2025 nädalavahetusel Kaatsi aeda ja osale vestlusringis, kus arutleme, kuidas sünnib hea kompost ning kuidas vältida levinud vigu.

Asukoht: Kaatsi aed (Kambja vald, Tartumaa)
Kuupäev: Laupäev, 26. Juuli 2025
Kellaaeg: 13:30–14:30
Osalemine: Tasuta

Vestlust juhib aiandusnõustaja ja kompostimisentusiast Margit Laanpere (www.aiandusnoustaja.ee)
Võtame fookusesse teemad, mis osalejaid enim huvitavad:– Kuidas kompostimist alustada?– Milline kompostimisviis sobib koduaeda või tootmisse?– Mis kasu toob kompost mullale, taimedele ja keskkonnale?– Kuidas tekib elurikas ja tasakaalus mikroobikooslus?– Kuidas vältida umbrohuseemnete või haigustekitajate levikut?– Mis teeb kompostist hea komposti? Kuidas seda hinnata?– Millised on regulatsioonid oma jäätmete kompostimiseks või komposti müümiseks?

Sisu kujuneb vastavalt osalejate huvidele – täida küsimustik ja tule kaasa rääkima!
Kõigi vastanute vahel loosime välja auhinna – 30-minutiline 1:1 kompostimise nõustamine Margit Laanperega.
Registreeru ja anna teada, millest sooviksid töötoas kuulda: https://docs.google.com/…/1FAIpQLScT0VMeBO8…/viewform…

Soovi korral saad osaleda ka pühapäevases praktilises töötoas “Kompost, mis toetab mullaelu ja taimede tervist – teeme koos“, kus alustame Kaatsi aias ühiselt tasakaalus ja elurikka komposti tegemist. Pühapäevase töötoa link https://fb.me/e/6XyYpl0p7
Kohtume Kaatsi aias!

Soil Talks x Ahisilla taluaed
2025-07-12 17:00 - 18:30 | Harjumaa, Harjumaa, Eesti
Soil Talks jõuab 12. juulil Ahisilla Taluaeda, et tuua kokku inimesed, kes hoolivad maast, toidust ja tulevikust.
Selle erilise õhtu fookuses on muld – kui elus süsteem, mis toidab meie taimi ja toidulauda, kultuuri ja kogukondi.

Sündmus toimub Avatud Talude päeva raames ja pakub sügavamat vaadet sellele, mis jääb taldriku alla.

Õhtu algab aruteluga, mida juhib Kerttu Tammik (Maaelu Teadmuskeskus, mullamissiooni koordinaator). Vestlusringis, mis keskendub mulla kesksele rollile meie igapäevaelus, toidusüsteemis ja tulevikukindluses, kohtuvad toidutootjad, restoranipidajad, kogukondade eestvedajad ja poliitikakujundajad – igaüks oma vaatega sellele, kuidas hoitud muld loob tugeva vundamendi nii toidule kui ühiskonnale.

Peale arutelu ootab külalisi neljakäiguline õhtusöök, mille menüü on loonud Eesti üks silmapaistvamaid kestliku toidukultuuri edendajaid Peeter Pihel. Sel õhtul on tähelepanu keskmes superhooajaline tooraine – kõik toiduained pärinevad kuni 50 km raadiuses asuvatelt tootjatelt ning menüü väärtustab kohalikku, hooajalist ja mulla tervist hoidvat põllumajandust.
Tähelepanu! Õhtusöögil ei ole võimalik arvestada individuaalsete toitumiserisustega!
Õhtusöögi hind: 63 €Alkoholivaba joogipakett: 14 € (lisatasu eest kohapeal)
Lisainfo: 56647440 peeterpihel@gmail.com

Pärandiseminar niitudest
2025-06-16 10:30 - 16:00 | Raplamaa, Raplamaa
Head puisniitude ja puisniitudega seotud rahvapärimuse huvilised!
Puisniitude taastamisele ja nende väärtuste teadvustamisele pühendatud projekti WoodMeadowLIFE raames on valmis saanud uuring kümne Eesti puisniiduga seotud rahvapärimuse kohta. Uuringu tulemusi nii arhiividest leitu kui projekti raames tehtud kohapärimuse välitöödel kogutu osas tutvustatakse avalikkusele 16. juunil Luhtre turismitalus Raplamaal ja Sipa puisniidul.
Seminaril ja puisniidul toimuval ringkäigul osalemiseks saab kuni 10.06.2026 registreeruda siin: https://forms.gle/6heqT3QkKTQTJMLeA avaneb uues vahekaardis
Seminari esialgne päevakava:

10:30-11:00 tervituskohv Luhtre turismitalus
11:00-12:45 ettekanded puisniitudega seotud arhiivi- ja elavast pärimusest (Jüri Metssalu, Eesti Kohapärimuse Keskus), samuti puisniitudega seotud materiaalsest pärandist ja pärandist laiemalt Unesco raames (Riin Alatalu, Eesti Kunstiakadeemia)
12:45 – 13:10 arutelupaneel puisniitude pärandi üle
13:15 – 14:00 lõuna
14 – 16 käik niidule (võimalik vaadata nii pikemalt hooldamises olnud puisniitu, kui ka ala, kus just taastamine lõppes; ala hooldaja Peeter Paunmaa, botaanik Meeli Mesipuu, Pärandkoosluste Kaitse Ühing)

Täpsem info asukoha osas saadetakse registreerunutele.
Lisainfo: Jaak-Albert Metsoja
56916061

Loodusväärtuste hindamise õppepäev Raplamaal
2025-06-11 11:00 - 15:00 | Raplamaa, Raplamaa
Kas oled mõelnud, millised haruldased liigid ja väärtuslikud taimekooslused sinu hooldataval pärandniidul kasvavad? Kui sa seda veel ei tea, on sul võimalus neid ühes meiega paremini tundma õppida! Pärandniidu väärtuste hindamine annab sulle sügavama arusaama oma ala loodusväärtustest ning aitab seeläbi ala ka paremini majandada.
Selle aasta esimene loodusväärtuste hindamise koolitus leiab aset 11. juunil Raplamaal. Registreeri end siin.
Olgu sul juba pikem kogemus või oled alles alustamas – oled väga oodatud! Koos täidame väärtuste hindamise ankeete, õpime hindama niidu seisundit tervikuna ning tundma pärandniitudel kasvavaid taimi.
Omapäi taimede määramisel on abiks Flora Incognita äpp ja teatmik “Eesti pärandniitude taimed“, lindude määramiseks Siuts ja Merlin Bird ID.
Kui otsustad pärandniidu hooldamise toetuse taotlemisel ka niiduväärtuste hindamise lisategevuse kasuks, tuleb täita niidutüübile vastav hindamisankeet ja jälgida niidul toimuvaid muutusi kogu hooaja jooksul. Tegevus kompenseeritakse summas 10 € hektari kohta. Kuni 5 ha → 50 €, üle 20 ha → kuni 200 €.
Iga taotleja saab väärtuste hindamise lisategevuse valida kuni kolmele hooldatavale alale.
📅 Ankeetide esitamise tähtaeg on 1. oktoober. Ankeedi saab täita veebis või saata paberkandjal noustamine@keskkonnaamet.ee.
Möödunud aastal hindas oma ala loodusväärtusi 287 hooldajat – liitu sina ka ja avasta oma pärandniidu tõeline väärtus!
